তিন দিনব্যাপী সাহিত্য সম্মেলনের তৃতীয় দিনে মোট তিনটি অধিবেশন অনুষ্ঠিত হয়। তিনটি অধিবেশনেই ছিল কবিতাপাঠ। এসব অধিবেশনে বাংলাদেশ, ভারত ও নেপালের নবীন-প্রবীণ বিশিষ্ট ৩০ জন কবি কবিতাপাঠে অংশ নেন। তৃতীয় দিনের প্রথম অধিবেশনে সভাপতিত্ব করেন কবি রবিউল হুসাইন। এ-অধিবেশনে কবি মুহাম্মদ সামাদ, হাবীবুল্লাহ সিরাজী, তারিক সুজাত, রাতুল দেববর্মণ, মন্দাক্রান্তা সেন, ইকবাল হাসান, বীথি চট্টোপাধ্যায়, পিয়াস মজিদ ও সাকিরা পারভীন কবিতাপাঠ করেন। দ্বিতীয় অধিবেশনে সভাপতিত্ব করেন কবি রুবী রহমান। এ-অধিবেশনে কবি আসাদ চৌধুরী, আনিসুল হক, আবুল মোমেন, আশিস সান্যাল, মারুফুল ইসলাম, শতরূপা সান্যাল, কৃষ্ণ প্রাসাই, হেনরী স্বপন, জফির সেতু ও মোস্তাক আহমাদ দীন কবিতাপাঠ করেন।